Diari Oficial de la Generalitat Valenciana


Sumari del DOGV 5155, del 15-12-2005 (2005/13150)

RESOLUCIÓ de 3 de novembre de 2005, del conseller de Territori i Habitatge, per la qual s'aprova definitivament la modificació puntual núm. 2 del Projecte de delimitació del sòl urbà al municipi d'Ayódar (Castelló).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5155

Data del DOGV
:   15-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13662


Data del document
:   03-11-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Ayódar
    * pla d'urbanisme

RESOLUCIÓ de 3 de novembre de 2005, del conseller de Territori i Habitatge, per la qual s'aprova definitivament la modificació puntual núm. 2 del Projecte de delimitació del sòl urbà al municipi d'Ayódar (Castelló). [2005/X13458]
  
Vist l'expedient de la modificació puntual núm. 2 del Projecte de delimitació de sòl urbà, al municipi d'Ayódar (Castelló) i de conformitat amb els següents,
  
Antecedents de fet
  
Primer. El ple de l'Ajuntament d'Ayódar, en sessió de 23 de novembre de 2004, va acordar exposar al públic la modificació puntual núm. 2 de les normes subsidiàries, la qual cosa es va dur a terme per mitjà d'anuncis publicats en el periòdic Mediterráneo de 23 de desembre de 2004 i en el Diari Oficial de la Generalitat Valenciana núm. 4919, de 7 de gener de 2005. Transcorregut el període d'informació al públic, durant el qual no es va formular cap al·legació, el ple va aprovar provisionalment la modificació en sessió de 2 de març de 2005.
  
Segon. El projecte consta de memòria informativa i justificativa com també plànols amb la nova ordenació.
  
Tercer. La Comissió Territorial d'Urbanisme de Castelló en sessió de data 13 d'abril de 2005, va acordar informar favorablement sobre la modificació puntual núm. 2 del Projecte de delimitació del sòl urbà del municipi d'Ayódar, i elevar la proposta d'aprovació definitiva al conseller de Territori i Habitatge, previ dictamen del Consell Jurídic Consultiu.
  
Quart. Aquesta Conselleria, va sol·licitar el corresponent dictamen del Consell Jurídic Consultiu de la Comunitat Valenciana d'acord amb el que establix l'article 10.8.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana.
  
El Consell Jurídic Consultiu de la Comunitat Valenciana ha emés dictamen sobre el present expedient, en data 29 de setembre de 2005, en el qual es conclou que ?la modificació puntual núm. 2 del Pla de delimitació urbana del municipi d'Ayódar (Castelló) és conforme amb l'ordenament jurídic.-
  
Fonaments de dret
  
Primer. La tramitació de la present modificació puntual núm. 2 del Projecte de delimitació de sòl urbà d'Ayódar ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU), com també en l'article 158 i següents del Reglament de planejament de la Comunitat Valenciana, aprovat pel Decret 201/1998, de 15 de desembre (en endavant RPCV).
  
Segon. La documentació, està completa, en compliment del que disposa l'article 27 en relació amb el 55.1 de la LRAU, com també en l'article 45 i següents del RPCV.
  
Tercer. L'objecte de l'expedient és el canvi en la qualificació d'un sòl destinat actualment com a ?zones verdes i espais lliures?, segons definició de l'article 34 de les ordenances del Pla de delimitació urbana en vigor, per a destinar-lo a ?equipament esportiu-recreatiu-
  
El municipi d'Ayódar compta amb un projecte de delimitació de sòl urbà de l'any 1983, i establix únicament dos classes de sòl, l'urbà i el no urbanitzable. Dins del sòl urbà es diferencia entre el residencial i el destinat a zones verdes i espais lliures, aquest últim té 6.727 m², i es pretén ara, que 550 m² es destinen a l'equipament esportiu i recreatiu. Per tant, la zona destinada a zona verda i espai lliure queda amb una superfície de 6.177 m².
  
La justificació de la modificació, es troba que en el municipi existixen com a equipaments pertanyents a la xarxa general, l'església, l'ajuntament, l'edifici de correus i un llavador, però no hi ha cap equipament que puga satisfer les necessitats de desenvolupament de la població, tant en qüestions de reunions, oci o de desenvolupament d'activitats culturals i esportives, per això es pretén donar aquest ús a una porció de sòl que en la pràctica ja està realitzant les funcions de poliesportiu cobert, ja que conforme a l'article 34 de les ordenances urbanístiques ho permeten, en assenyalar que ?els espais destinats a zones verdes i lliures no tindran un ús privatiu i no s'autoritzaran edificacions que alteren el fi per al qual s'han creat, i s'autoritza la col·locació d'instal·lacions esportives en general?.
  
Quart. La modificació que s'examina pretén donar nova qualificació a una porció de sòl dotacional de 6.727 m² qualificat com a zona verda i espai lliure per a passar a equipament esportiu i recreatiu. Concretament 550 m², la resta és manté, és a dir, 6.177 m² amb l'anterior qualificació.
  
Des del punt de vista estrictament urbanístic, no s'aprecia inconvenient a procedir a la seua aprovació, ja que en aquest cas concret, no li seria aplicable l'article 17 de l'annex del RPCV, en no haver increment de l'edificabilitat residencial, i en tractar-se d'un simple canvi d'ús dins d'un sòl qualificat com a dotacional.
  
No obstant això, després d'advertir que es produïxen alteracions a sòls amb qualificació de zona verda, consta en l'expedient tant l'informe favorable del conseller de Territori i Habitatge en exercici de les funcions pròpies del Consell Superior d'Urbanisme, en aplicació de la disposició transitòria novena de la LRAU, de conformitat amb l'article 55.4 de la LRAU, com el dictamen favorable del Consell Jurídic Consultiu de la Comunitat Valenciana conforme requerix l'article 10.8.e de la Llei 10/1994, de 19 de desembre, del Consell Jurídic Consultiu.
  
Cinqué. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans parcials modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.B de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat. En afectar zones verdes, l'aprovació definitiva correspon al conseller.
  
Vistos els preceptes legals citats i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de Castelló i conforme amb el Consell Jurídic de la Comunitat Valenciana, resolc:
  
Aprovar definitivament la modificació puntual núm. 2 del Projecte de delimitació de sòl urbà al municipi d'Ayódar (Castelló)
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.